Bretton Woods-avtalen
Store norske leksikon,Økonomi og næringsliv,Samfunnsøkonomi,Økonomisk historie
Bretton Woods-avtalen er en avtale inngått mellom 44 stater juli 1944 i Bretton Woods, New Hampshire, USA. Avtalen skulle regulere etterkrigstidens penge- og valutasystem.
Avtalen dannet grunnlaget for opprettelsen av Det internasjonale pengefond (IMF) og Verdensbanken.Avtalen forpliktet avtalepartene til å holde egen valutakurs fast mot amerikanske dollar. Dette la grunnlaget for faste valutakurser også mellom andre land. Det lyktes med enkelte justeringer å holde kursene på de fleste valutaene stabile frem til 1973. Fra 1973 forsøkte ikke lenger sentralbankene i de største landene å holde kursene stabile mot hverandre, og valutakursene begynte å «flyte». Det internasjonale valutasystemet i 1945–1973 kalles ofte Bretton Woods-systemet.Amerikanske dollar skulle etter avtalen være innløselig i gull. Bretton Woods-systemet var slik indirekte en gullstandard. USA opphevet gullinløsningen i 1971.Avtalen trådte i kraft 27. dessember 1945, og de to institusjonene begynte sin virksomhet henholdsvis mars 1947 og juni 1946. Norge er medlem av begge institusjonene. Les mer i Store norske leksikon valuta Det internasjonale pengefond Verdensbanken